દિલ્હીના મુખ્યમંત્રી અરવિંદ કેજરીવાલ થોડી વારમાં યમુના નદી પર બનેલા સિગ્નેચર બ્રિજનું ઉદ્ઘાટન કરશે. બ્રિજના ઉદ્ઘાટન પૂર્વે જ ભાજપના પ્રદેશ અધ્યક્ષ મનોજ તિવારીએ ત્યાં પહોંચીને ઉદ્ઘાટનનો વિરોધ કરવાનો શરૂ કરી દીધું છે. તેમણે ત્યાં પહોંચતાની સાથે હોબાળો મચાવ્યો છે અને દિલ્હી સરકાર તરફથી તેમને કોઇ આમંત્રણ અપાયું નહતું તેમ છતા તેઓ ઉદ્ઘાટન સ્થળે પહોંચી ગયા હતા. જેને કારણે ભાજપ અને આપ સમર્થકો વચ્ચે ધક્કા-મુક્કી થઇ હતી.